CELEX: 32020R1588
Language: mt
Date: 2020-06-25 00:00:00
Title: Regolament Delegat tal-Kummissjoni (UE) 2020/1588 tal-25 ta’ Ġunju 2020 li jemenda l-Anness I għar-Regolament (UE) 2017/821 tal-Parlament Ewropew u tal-Kunsill billi jistabbilixxi limiti ta’ volum għal minerali u konċentrati tat-tantalju jew nijobju, minerali u konċentrati tad-deheb, ossidi u idrossidi tal-landa, tantalati, u karburi tat-tantalju

30.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 360/1
               
            
         REGOLAMENT DELEGAT TAL-KUMMISSJONI (UE) 2020/1588
         tal-25 ta’ Ġunju 2020
         li jemenda l-Anness I għar-Regolament (UE) 2017/821 tal-Parlament Ewropew u tal-Kunsill billi jistabbilixxi limiti ta’ volum għal minerali u konċentrati tat-tantalju jew nijobju, minerali u konċentrati tad-deheb, ossidi u idrossidi tal-landa, tantalati, u karburi tat-tantalju
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/821 tal-Parlament Ewropew u tal-Kunsill tas-17 ta’ Mejju 2017 li jistabbilixxi obbligi tad-diliġenza dovuta tal-katina tal-provvista għall-importaturi tal-Unjoni ta’ landa, tantalu u tungstenu, il-minerali tagħhom, u deheb li joriġinaw minn żoni affettwati minn kunflitti u ta’ riskju għoli (1), u b’mod partikolari l-Artikolu 1(4) tiegħu,
         Billi:
         
                     (1)
                  
                  
                     L-Anness I tar-Regolament (UE) 2017/821 fih lista ta’ minerali u metalli fil-kamp ta’ applikazzjoni ta’ dak ir-Regolament u jistabbilixxi ċerti limiti annwali ta’ volum ta’ importazzjonijiet fir-rigward ta’ dawk il-minerali u l-metalli.
                  
               
                     (2)
                  
                  
                     Skont l-Artikolu 1(3) tar-Regolament (UE) 2017/821, dak ir-Regolament ma japplikax għal importaturi tal-Unjoni fejn il-volum annwali ta’ importazzjoni tagħhom ta’ kull wieħed mill-minerali jew metalli kkonċernati jkun anqas mil-limiti stabbiliti fl-Anness I ta’ dak ir-Regolament. Dawk il-limiti huma stabbiliti f’livell li jiżgura li mhux inqas minn 95 % tal-volumi totali importati fl-Unjoni ta’ kull mineral u metall ikunu soġġetti għall-obbligi tal-importaturi tal-Unjoni stipulati fir-Regolament.
                  
               
                     (3)
                  
                  
                     Fiż-żmien meta ġie adottat ir-Regolament fl-2017, ma kienx hemm kodiċijiet tan-Nomenklatura Magħquda diżaggregati b’mod suffiċjenti fir-rigward ta’ ħames minerali u metalli speċifiċi elenkati fl-Anness I. Bħala riżultat, id-data dwar l-importazzjoni fir-rigward ta’ dawk il-minerali u l-metalli ma kinitx disponibbli u għalhekk għad iridu jiġu stabbiliti ħames limiti ta’ volum fl-Anness I.
                  
               
                     (4)
                  
                  
                     Skont l-Artikolu 1(4) tar-Regolament (UE) 2017/821, il-Kummissjoni għandha tistabbilixxi l-limiti ta’ volum li għad iridu jiġu stabbiliti fl-Anness I billi tadotta att delegat, skont l-Artikoli 18 u 19 tar-Regolament (UE) 2017/821, sabiex temenda l-Anness I. Jekk dan ikun fattibbli, l-att delegat għandu jiġi adattat sal-1 ta’ April 2020 iżda mhux aktar tard mill-1 ta’ Lulju 2020.
                  
               
                     (5)
                  
                  
                     Ir-Regolament (UE) 2017/821 ħoloq ħames sottodiviżjonijiet tat-Tariffa Integrata ġdida tal-Komunitajiet Ewropej (“TARIC”) li jikkorrispondu għall-ħames minerali u l-metalli b’limiti li għad iridu jiġu stabbiliti, li fir-rigward tagħhom l-awtoritajiet doganali tal-Istati Membri ġabru data doganali minn meta r-Regolament daħal fis-seħħ f’Ġunju 2017.
                  
               
                     (6)
                  
                  
                     Skont l-Artikolu 18 tar-Regolament (UE) 2017/821, il-Kummissjoni għandha toqgħod fuq l-informazzjoni dwar l-importazzjoni għal kull importatur tal-Unjoni pprovduta mill-Istati Membri għas-sentejn ta’ qabel, u għalhekk għall-2018 u l-2019.
                  
               
                     (7)
                  
                  
                     L-Anness I għar-Regolament (UE) 2017/821 jenħtieġ għalhekk li jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (UE) 2017/821 huwa emendat skont l-Anness ta’ dan ir-Regolament Delegat.
         
         
            Artikolu 2
            Dan ir-Regolament Delegat għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament Delegat għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-25 ta’ Ġunju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 130, 19.5.2017, p. 1.
      
      
         
            ANNESS
            L-Anness I għar-Regolament (UE) 2017/821 huwa emendat kif ġej:
            
                        (1)
                     
                     
                        fil-“Parti A: Minerali”, it-tabella hija emendata kif ġej:
                        
                                    (a)
                                 
                                 
                                    it-tielet ringiela hija sostitwita b’dan li ġej:
                                    
                                                “Minerali u konċentrati tat-tantalu jew in-nijobju
                                             
                                             
                                                Ex26159000 
                                             
                                             
                                                10
                                             
                                             
                                                100 000 ”
                                             
                                          
                              
                                    (b)
                                 
                                 
                                    ir-raba’ ringiela hija sostitwita b’dan li ġej:
                                    
                                                “Minerali u konċentrati tad-deheb
                                             
                                             
                                                Ex26169000 
                                             
                                             
                                                10
                                             
                                             
                                                4 000 000 ”
                                             
                                          
                              
                  
                        (2)
                     
                     
                        fil-“Parti B: Metalli”, it-tabella hija emendata kif ġej:
                        
                                    (a)
                                 
                                 
                                    it-tieni ringiela hija sostitwita b’dan li ġej:
                                    
                                                “Ossidi u idrossidi tal-landa
                                             
                                             
                                                Ex28259085 
                                             
                                             
                                                10
                                             
                                             
                                                3 600 ”
                                             
                                          
                              
                                    (b)
                                 
                                 
                                    il-ħames ringiela hija sostitwita b’dan li ġej:
                                    
                                                “Tantalati
                                             
                                             
                                                Ex28419085 
                                             
                                             
                                                30
                                             
                                             
                                                30”
                                             
                                          
                              
                                    (c)
                                 
                                 
                                    is-seba’ ringiela hija sostitwita b’dan li ġej:
                                    
                                                “Karbidi tat-tantalu
                                             
                                             
                                                Ex28499050 
                                             
                                             
                                                10
                                             
                                             
                                                770”.